**הודעת פטור ממכרז – הודעה על כוונה להתקשר עם חברת דן לצורך הפעלת חניון לאוטובוסים ציבוריים בתחום העיר בת ים**

כחלק מעידוד שימוש בתחבורה ציבורית בעיר בת ים, ולאור ריבוי השימוש העירוני בתחבורה ציבורית ,עיריית בת ים מבקשת להתקשר עם חברת דן ח.פ. 513183046 בקשר עם השכרת חלק ממקרקעין המצויים בבעלות העירייה הידועים כגוש 7122 חלקה 134 ברחוב הקוממיות / מנחם בגין בבת ים, שטח בגודל של 5,500 מ"ר (להלן: "**המקרקעין**") לצורך הפעלת חניון לילה לאוטובוסים ציבוריים לרבות עמדות הטענה חשמליות לאוטובוסים וזאת לתקופה בת 5 שנים.

על פי נתונים המצויים בידי העירייה חברת דן הינה החברה היחידה המפעילה 90% מקווי אוטובוסים ציבוריים הנכנסים ויוצאים מהעיר בת ים (תחנות קצה של הורדה ואיסוף) ואשר זקוקה למרחב בתחום העיר בת ים לצורך חניית לילה לאוטובוסים ועמדות הטענה חשמליות להטענה אוטובוסים חדישים חשמליים.

בהתאם להוראות תקנה 3(4) לתקנות העיריות (מכרזים) התשמ"ח -1987 מבקשת עיריית בת ים להתקשר עם חברת דן כספק יחיד ומכח הייחודיות המפורטת לעיל.

אדם/ חברה הסבור כי קיים מציע אחר , בעל ניסיון , ידע ומומחיות בנושא המפורט לעיל, רשאי לפנות אל העירייה באמצעות דואר אלקטרוני kolkore@bat-yam.muni.ilוזאת לא יאוחר מיום 13.8.23 בשעה 13:00.

בברכה,

עיריית בת ים